Lyngby vandt søndag 1-0 ude over Helsingør i Bet 24 Ligaen efter et straffespark scoret i overtiden. Det resultat ærgrer de sig nok over i Vendsyssel FF, som ligesom Lyngby håber på at være et af de tre hold, der i år skal rykke op i Alka Superligaen fra den næstbedste række. Med Lyngbys sejr kravler sjællænderne nu alene på førstepladsen med 25 point. Vendsyssel er stadig nummer to i rækken med 22 point - men dog med en kamp til gode. Under Vendsyssel ligger AC Horsens med 21 point, mens Vejle er placeret på fjerdepladsen med 18 point. Vendsyssel skal i denne weekend ikke spille kamp. Hjørring-holdet skal først i aktion søndag den 18. oktober ude mod AC Horsens.

Opsummering:
Lyngby med nordjyden David Nielsen som træner vandt søndag eftermiddag 1-0 efter en scoring dybt inde i overtiden.